चिदंबरम साहब के लेख लिखने से वर्तमान सरकार पर उनकी भड़ास तो निकल जायेगी, सरकारें तो आती-जाती रहती हैं लेकिन सबको साथ मिलकर वहां जाना होगा, पाकिस्तान में मार्च निकल सकता है तो हमें भी अपने कश्मीरी लोगों तक पहुंचना होगा जो कम से कम इंटरनेट पर रोक लगाकर फिर अमन चैन की ट्विट करने से नहीं ही होगा। वैसे मामला गंभीर है और बड़े बड़े लोग अपनी राय दे रहे हैं लेकिन आप जानते हैं कि दिल्ली से श्रीनगर सबसे अधिक कौन मंत्री जाता रहा है? राजीव जी के मंत्री स्व. राजेश पायलट, जो सीएम के मेहमान बना करते थे। हल तो कुछ निकला नहीं अलबत्ता उनके बेटे को सीएम की बेटी से प्रेम हो गया। दोनों ने शादी की और खुद लंदन में शादी करने वाले प्रगतिशील फारुख साहब अपनी बेटी की शादी में दिल्ली नहीं आये, और तो और कभी दिल्ली की पेज थ्री पार्टियों में दिखते रहने वाले उमर अब्दुल्ला साहब ने भी अपनी बहन की शादी अटेंड नहीं की क्योंकि उसने कश्मीर से बाहर शादी कर ली, हालाँकि उमर साहब ने भी यही किया और फिलहाल तलाक भी ले चुके हैं।